Dinsdagoggend: 22 Maart 2016 - Weather Forecasting for South Africa
Dinsdagoggend: 22 Maart 2016
​Goeie môre almal: Hallo Kenya: The conditions remain very much constant over Kenya, more than enough moisture but it seem as it is only showers in the afternoon in the south-west and every other day a few showers in the north. The only element that changes is an increase in temperatures.
Tropiese depressie (voorheen sikloon) Emeraude is nie meer nie, daar is skaars iets oor om na te kyk.
As julle kyk na die historiese data van foto’s sal julle sien dat die koue front vir nou eers die laaste een was van ‘n reeks van koue fronte wat suid van die land deur geglip het, een of twee het die kus in die suide net-net gemaak, maar die reën wat geval het was beperk tot enkele plekke langs die kus. Vanoggend het die temperature oor Gauteng skerp gedaal tot sowat 2vm, waarna vog en wolke begin inbeweeg het. Met die toename in vog en wolke het die temperatuur gestyg van 15 C % 02:00 na 18 C om en by 6vm. Plekke oor die sentrale en westelike binneland het skerper gedaal as wat ek verwag het en vanoggend is daar heelwat meer plekke wat tot onder 10 C gedaal het….
Die klos wolke oor die Kaap is nie reën nie, dit is nog net middel en hoë wolke met ‘n stewige bolugtrog net wes van die Kaap. Die sentrale punt van die bolugtrog verwag ek oor die Kaap @ 2nm. Die oppervlakte wind en toestande is aan die droeë kant, dus gee ek net ‘n skrale kans vir ‘n paar buie en dalk ‘n paar donderstorms, ek sê storms en nie noodwendig reën nie, wat beteken dit kan net weerlig en donder maak sonder reën wat weer aanleiding kan gee tot weghol brande… Ek hoop egter daar sal wel kolle wees wat reën kry.
Ja, daar was kolle met reën oornag in die Tzaneen gebied, wat gewissel het van 5mm tot so hoog as 30mm (die 30 mm is menslik bevestig!!) maar ek dink die aanslag uit die ooste is nou verby en ek dink nie daar geen veel meer oor wees as net motreën nie. Dit is die storie vir nou, nog net een laaste punt, dit is seker nie onmoontlik dat daar een of twee storms op die vogfront uit die ooste een of twee storms vanmiddag kan vorm nie, ek dink nie dit is baie waarskynlik nie, maar ook nie heeltemal onmoontlik nie.